**Μελέτη Περιβάλλοντος** – **Β΄ Τάξη**

 Αγαπημένα μου παιδιά, στο σημερινό μάθημα θα ασχοληθούμε με τον **προσανατολισμό. Θα ανοίξετε το βιβλίο της Μελέτης στις σελίδες 40-41**, για να θυμηθείτε όλα τα στοιχεία που πρέπει να ξέρουμε, για να προσανατολιζόμαστε και να βρίσκουμε τον δρόμο μας. Στον παρακάτω σύνδεσμο θα βρείτε τις σελίδες του βιβλίου.

[http://ebooks.edu.gr/modules/ebook/show.php/DSGL110/288/2056,7104/](http://ebooks.edu.gr/modules/ebook/show.php/DSGL110/288/2056%2C7104/)

**Στη συνέχεια, μπορείτε να συμπληρώσετε τις λέξεις που λείπουν στην παρακάτω άσκηση.**

* Το σημείο του ορίζοντα απ’ όπου βγαίνει ο ήλιος λέγεται \_\_\_\_\_\_\_\_\_\_\_\_\_\_\_.
* Όταν το δεξί μας χέρι δείχνει την Ανατολή, το αριστερό δείχνει τη \_\_\_\_\_\_\_\_\_\_\_. Μπροστά μας βρίσκεται ο \_\_\_\_\_\_\_\_\_\_\_, ενώ πίσω μας είναι ο \_\_\_\_\_\_\_\_\_\_\_\_\_\_\_\_ .
* Το ιερό της εκκλησίας δείχνει πάντα την \_\_\_\_\_\_\_\_\_\_\_\_\_\_\_.
* Η πυξίδα δείχνει πάντα τον \_\_\_\_\_\_\_\_\_\_\_\_\_\_\_\_\_\_\_.

Αφού συμπληρώσετε την άσκηση, **πατήστε στον παρακάτω σύνδεσμο, για να θυμηθείτε πού βρίσκονται τα σημεία του ορίζοντα στον χάρτη** **και να παίξετε.** Αν σας βγάλει την ερώτηση « Θέλετε να συνεχίσετε από εκεί που σταματήσατε;», πατήστε «όχι», για να ξεκινήσει η δραστηριότητα. Στην αρχή θα σας δείξει έναν χάρτη, για να δείτε τα 4 σημεία του ορίζοντα. Πάνω είναι ο Βορράς, κάτω ο Νότος, δεξιά είναι η Ανατολή και αριστερά η Δύση. Αφού τα παρατηρήσετε, πιέστε 5 φορές το κουμπί «επόμενο». Σας συνδέει τα 4 σημεία του ορίζοντα με το ρολόι, για να τα συγκρατήσετε πιο εύκολα στο μυαλό σας. Αν πατήσετε το κουμπί «Μάθε το τραγουδάκι»,σας βγάζει τους στίχους ενός τραγουδιού . Τέλος, πατήστε το κουμπί «Παίξε το παιχνίδι», για να βοηθήσετε την Ουρανία να πάει στο σπίτι της, κάνοντας εξάσκηση στον προσανατολισμό.

<http://photodentro.edu.gr/lor/r/8521/2831?locale=el>